recursal/SuperWikiNEXT-32B huggingface dataset:
**เจ้าหญิงอิซาเบล พระราชกุมารีแห่งบราซิล** (29 กรกฎาคม ค.ศ. 1846 – 14 พฤศจิกายน ค.ศ. 1921) หรือพระสมัญญา "**พระนางผู้มาไถ่**" (the Redemptress) ทรงเป็นพระราชกุมารี (Princess Imperial ; รัชทายาทโดยสันนิษฐาน) แห่งจักรวรรดิบราซิล และทรงเป็นผู้สำเร็จราชการแทนพระองค์ถึง 3 ครั้ง เจ้าหญิงอิซาเบลประสูติ ณ เมืองริโอเดจาเนโร เป็นพระราชธิดาพระองค์ใหญ่ในจักรพรรดิเปดรูที่ 2 กับ เตเรซา คริสตินาแห่งซิซิลีทั้งสอง จักรพรรดินีแห่งบราซิล เจ้าหญิงทรงเป็นพระบรมวงศานุวงศ์ในราชวงศ์บรากังซา สาขาบราซิล ภายหลังการสิ้นพระชนม์ของพระเชษฐาและพระอนุชาของพระองค์ตั้งแต่ทรงพระเยาว์ เจ้าหญิงจึงได้ทรงกลายเป็น รัชทายาทโดยสันนิษฐาน ที่จะสืบราชสมบัติต่อจากพระบิดา ทรงเสกสมรสกับ เจ้าชายแกสตง เคานต์แห่งอูว์ มีพระโอรสด้วยกัน 3 พระองค์

ในระหว่างที่พระบิดาเสด็จพระราชดำเนินไปต่างประเทศ เจ้าหญิงทรงทำหน้าที่เป็นผู้สำเร็จราชการแทนพระองค์ ในการดำรงตำแหน่งผู้สำเร็จราชการแทนพระองค์ครั้งที่สามซึ่งเป็นครั้งสุดท้าย พระองค์ทรงลงพระนามาภิไธยในกฎหมายชื่อ Lei Áurea หรือกฎหมายทองคำ เพื่อปลดปล่อยทาสทั้งหมดในบราซิล แม้ว่าการกระทำดังกล่าวจะทำให้ทรงได้รับความนิยมอย่างกว้างขวาง แต่ก็มีการต่อต้านอย่างรุนแรงต่อการสิทธิในการสืบราชสมบัติของพระองค์ ความเชื่อของคาทอลิกที่เหนียวแน่น และการเสกสมรสกับเจ้าต่างชาติถูกมองว่าเป็นอุปสรรคต่อของพระองค์ในการสืบราชสมบัติ รวมทั้งการปลดปล่อยทาสเองสร้างความไม่ชอบในหมู่ชาวสวนชาวไร่ที่มีอำนาจ กระทั่งในปี 1889 พระราชวงศ์บราซิลถูกรัฐประหาร เจ้าหญิงเสด็จลี้ภัยไปยังฝรั่งเศสและใช้เวลาทั้งพระชนม์ชีพที่เหลืออยู่ประทับอยู่ที่ฝรั่งเศสและไม่ได้เสด็จหวนกลับมาตุภูมิอีกเลย

1. ↑  Barman 2002, p. 1. sfn error: no target: CITEREFBarman2002 (help)
**สะใภ้** คือชื่อ นวนิยายไทย ที่แต่งเรื่องโดยคุณนันทนา วีระชน โดยเป็นบทประพันธ์สะท้อนสังคมของชีวิตครอบครัวในปัจจุบัน ว่าด้วยปัญหาชีวิตระหว่าง แม่ผัว กับ ลูกสะใภ้ จึงถูกนำมาทำเป็นภาพยนตร์และละครโทรทัศน์อยู่หลายครั้ง โดยใช้ชื่อแตกต่างกัน เดิมมีชื่อเรื่องว่า *"สะใภ้ทาส"*

**สะใภ้** กล่าวถึงในสังคมไทยทุกยุคทุกสมัย คำว่า แม่ผัวลูกสะใภ้ บางครอบครัวเปรียบเหมือนดั่งขมิ้นกับปูน นวนิยายเรื่องนี้เป็นเรื่อราวของ**ศรี** ลูกสะใภ้ที่โดนแม่ผัวโขกสับต่างๆนานา จนล้มป่วยและเสียชีวิตลง จนกระทั่ง**ภาวิณี** หรือ **เภา** น้องสาวของศรีต้องจำใจมาเป็นสะใภ้แทนพี่สาว เพื่อทวงสิทธิการเป็นลูกสะใภ้และปกป้องหลานของเธอ จนเหตุการณ์ต่างๆ ผ่านเข้ามามากมาย ทำให้ทั้งสองเข้าใจกันในที่สุด

การสร้างในรูปแบบต่างๆ
---------------------

นวนิยายเรื่อง *"สะใภ้"* ได้รับการสร้างเป็นภาพยนตร์ครั้งเดียว โดย พูนทรัพย์โปรดักชั่น กำกับการแสดงโดย วัฒนสิทธิ์ นำแสดงโดย สินจัย หงษ์ไทย, อภิชาติ หาลำเจียก, ลิขิต เอกมงคล, อภิรดี ภวภูตานนท์, ศรินทิพย์ ศิริวรรณ ฉายในปี พ.ศ. 2529 

ในปี พ.ศ. 2534 ได้มีการสร้างเป็นละครโทรทัศน์ครั้งแรก โดย กิตติ อัครเศรณี ออกอากาศทางททบ. 5 ทุกคืนวันจันทร์ และวันอังคาร หลังรายการมาตามนัด โดยใช้ชื่อว่า *"แม่ผัวมหาภัย กับ สะใภ้สารพัดพิษ"* แต่ภายหลังทาง กบว. ได้สั่งให้ตัดชื่อเหลือเพียง "สะใภ้" ตามชื่อภาพยนตร์เดิม นำแสดงโดย ลีลาวดี วัชโรบล, บดินทร์ ดุ๊ก, อนันต์ บุนนาค, นิสา วงวัฒน์, ดวงตา ตุงคะมณี, ชลิต เฟื่องอารมย์, จามจุรี เชิดโฉม โดย นันทนา วีระชน ได้ร่วมเขียนบทโทรทัศน์ในนามปากกา "อัครกิตติ" ปรากฏว่าละครครั้งนี้ได้รับความนิยมอย่างมาก มีระยะเวลาออกอากาศนานถึง 5 เดือน 

ปี พ.ศ. 2541 กิตติ อัครเศรณี นำเรื่องสะใภ้มาสร้างละครโทรทัศน์อีกครั้ง ในชื่อ *"สะใภ้ปฏิวัติ"* นำแสดงโดย วรุฒ วรธรรม, วฤณดา สมศิริ, ปิยะมาศ โมนยะกุล, ไพโรจน์ สังวริบุตร ออกอากาศทางช่อง 7 สี ทุกวันก่อนข่าวภาคค่ำ 

ปี พ.ศ. 2552 ช่อง 7 สี ร่วมกับ ดีด้า วิดีโอ โปรดักชั่น ได้นำเรื่องนี้มาสร้างโดยในชื่อว่า *"สะใภ้ใจเด็ด"* มาสร้าง นำแสดงโดย กรรณาภรณ์ พวงทอง, อัษฎาวุธ เหลืองสุนทร, ดวงดาว จารุจินดา, มรกต กิตติสาระ  และปี พ.ศ. 2557 ช่องจ๊ะทิงจาได้นำมาสร้างใหม่ โดยในชื่อว่า *"แม่ผัวตัวร้าย สะใภ้ตัวแสบ"* มาสร้างเป็นครั้งล่าสุด นำแสดงโดย กชกร ส่งแสงเติม, กรศรัณย์ ไตรศรีศิลป์, ปนัดดา โกมารทัต, ปลั๊ก สวีเดน

อ้างอิง
-------

1. ↑  ข้อมูลภาพยนตร์ สะใภ้ thaifilmdb.com
2. ↑  รายชื่อละครไทย
3. ↑  "ลอร์ด"กู้เรทติ้งละครเย็นช่อง7สี
**จิราวรรณ จงสุทธนามณี วัฒนศิริธร** เป็นนักการเมืองชาวไทย เคยได้รับเลือกตั้งเป็นสมาชิกวุฒิสภาจังหวัดเชียงราย

ประวัติ
-------

จิราวรรณ หรือ "จุ๊" จงสุทธนามณี วัฒนศิริธร เกิดเมื่อวันที่ 1 กุมภาพันธ์ พ.ศ. 2509 เป็นบุตรของนายประสพ กับนางอนงค์ จงสุทธนามณี และเป็นน้องสาว มงคล จงสุทธนามณี วันชัย จงสุทธนามณี ศักดิ์ชัย จงสุทธนามณี นักการเมืองในจังหวัดเชียงราย 
สำเร็จการศึกษาระดับปริญญาตรี จากคณะรัฐศาสตร์ จุฬาลงกรณ์มหาวิทยาลัย และปริญญาโท รัฐศาสตรมหาบัณฑิต จากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่

การทำงาน
--------

จิราวรรณ ประกอบธุรกิจส่วนตัว เป็นผู้บริหารธุรกิจจำหน่ายรถยนต์ ธุรกิจร้านถ่ายรูป และเป็นผู้พิพากษาสมทบฯ ก่อนจะมาได้รับเลือกตั้งเป็นสมาชิกวุฒิสภาจังหวัดเชียงรายในการเลือกตั้งสมาชิกวุฒิสภาไทยเป็นการทั่วไป พ.ศ. 2549 แต่มีการรัฐประหารไล่เลี่ยกัน จึงยังไม่ทันปฏิบัติหน้าที่ และได้รับเลือกตั้งอีกครั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2551 แม้จะมีกระแสวิพากษ์วิจารณ์ถึงการเลือกใช้ชื่อ-สกุลในการหาเสียงว่า "จงสุทธนามณี วัฒนศิริธร" ซึ่งถูกคู่แข่งตรวจสอบว่ามีผลต่อคะแนนนิยมหรือไม่

จิราวรรณ เคยเป็นประธานคณะอนุกรรมการสิ่งแวดล้อม วุฒิสภา

เครื่องราชอิสริยาภรณ์
---------------------

* พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
* พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)

อ้างอิง
-------

1. ↑  ศึกเลือกตั้งส.ว.เหนือใต้ร่มเงา'เรดโซน'
2. ↑  จ้องสอบว่าที่ ส.ว.เชียงรายทายาทตระกูล "จงสุทธนามณี"
3. ↑  ผวา! ตะกอนดินดำโลหะหนัก 3 แสนตัน เต็มคลองชากหมาก จี้รัฐแก้ปัญหาด่วน
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ เก็บถาวร 2022-08-14 ที่ เวย์แบ็กแมชชีน, เล่ม ๑๒๖ ตอนที่ ๑๖ ข หน้า ๑๓๑, ๔ ธันวาคม ๒๕๕๒
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-02-21 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๗, ๑๘ ธันวาคม ๒๕๕๑
**พิมพ์พร พรพฤฒิพันธุ์** (ชื่อเล่น : ปอย) (เกิด 27 พฤษภาคม พ.ศ. 2521) สมาชิกสภาผู้แทนราษฎรจังหวัดเพชรบูรณ์ เขต 1 สังกัดพรรคพลังประชารัฐ 2 สมัย จากการเลือกตั้งสมาชิกสภาผู้แทนราษฎรจังหวัดเพชรบูรณ์ ในปี พ.ศ. 2562 และ ในปี พ.ศ. 2566

ประวัติ
-------

พิมพ์พร พรพฤฒิพันธุ์ เกิดเมื่อวันที่ 27 พฤษภาคม พ.ศ. 2521 ที่ตำบลในเมือง อำเภอเมือง จังหวัดเพชรบูรณ์ เป็นบุตรีของนายวินัย พรพฤฒิพันธุ์ อดีตประธานสภาองค์การบริหารส่วนจังหวัดเพชรบูรณ์ และนางวิไล เพชรพิบูลย์ไทย และเป็นหลานสาวของ นายวิจิตร พรพฤฒิพันธุ์ อดีต ส.ส. เพชรบูรณ์ 2 สมัย และน้องสาว อภิวุฒิ พรพฤฒิพันธุ์ รองนายกองค์การบริหารส่วนจังหวัดเพชรบูรณ์ 

พิมพ์พร จบการศึกษาระดับปริญญาตรี บัญชีบัณฑิต จาก จุฬาลงกรณ์มหาวิทยาลัย กับ ระดับปริญญาโท Master of Business Administration จาก Golden Gate University ประเทศสหรัฐอเมริกา และ รัฐศาสตร์มหาบัณฑิต สาขาการเมืองการปกครอง จาก มหาวิทยาลัยธรรมศาสตร์

งานการเมือง
-----------

พิมพ์พร เคยทำงานทางการเมืองด้วยการเป็นรองประธานสภาองค์การบริหารส่วนจังหวัดเพชรบูรณ์ ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2562 สังกัดพรรคพลังประชารัฐ โดยเอาชนะนายวิจิตร ผู้เป็นอาของตนเอง ที่สังกัดพรรคชาติไทยพัฒนา และนายสุทัศน์ จันทร์แสงศรี จากพรรคเพื่อไทยไปได้ 

และในการเลือกตั้งปี พ.ศ. 2566 ก็ได้รับเลือกตั้งเป็นสมาชิกสภาผู้แทนราษฎรเป็นสมัยที่ 2 ได้สำเร็จ และยังได้รับแต่งตั้งเป็นรองประธานคณะกรรมาธิการกิจการเด็ก เยาวชน สตรี ผู้สูงอายุ ผู้พิการ กลุ่มชาติพันธุ์ และผู้มีความหลากหลายทางเพศ สภาผู้แทนราษฎร คนที่ 3 อีกด้วย

### สมาชิกสภาผู้แทนราษฎร

พิมพ์พร พรพฤฒิพันธุ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเพชรบูรณ์ สังกัดพรรคพลังประชารัฐ
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเพชรบูรณ์ สังกัดพรรคพลังประชารัฐ

เครื่องราชอิสริยาภรณ์
---------------------

* พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)

อ้างอิง
-------

1. ↑  ชาวเพชรบูรณ์แห่รดน้ำศพ’รองนายก อบจ.’ ร่วมแสดงความอาลัยคับคั่ง
2. ↑  ศึกสายเลือด "พรพฤฒิพันธุ์" นครบาลเพชรบูรณ์
3. ↑  ปัดศึกสายเลือด 2 อา-หลานครอบครัวพรพฤฒิพันธ์ ปมว่าที่ผู้สมัคร ส.ส.เพชรบูรณ์
4. ↑  นางสาวพิมพ์พร พรพฤฒิพันธุ์
5. ↑  ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๖, ๒๐ พฤศจิกายน ๒๕๖๖
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๒, ๒๒ มกราคม ๒๕๖๔
**อัครวัฒน์ อัศวเหม** เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดสมุทรปราการ ครั้งแรกในปี 2562 สังกัดพรรคพลังประชารัฐ และเป็นประธานคณะกรรมาธิการการวิทยาศาสตร์ เทคโนโลยี วิจัยและนวัตกรรมในสภาผู้แทนราษฎรไทย ชุดที่ 25 รวมทั้งเขายังเป็นหลานของ วัฒนา อัศวเหม อดีตรัฐมนตรีและนักการเมืองในจังหวัดสมุทรปราการ

ประวัติ
-------

อัครวัฒน์ อัศวเหม เกิดเมื่อวันที่ 8 พฤศจิกายน พ.ศ. 2507 เป็นบุตรของสมศักดิ์ (น้องชายของวัฒนา อัศวเหม) กับกุสุมาลัย อัศวเหม เขาสำเร็จการศึกษาระดับปริญญาตรี นิติศาสตรบัณฑิต จากจุฬาลงกรณ์มหาวิทยาลัย และระดับปริญญาโท ศิลปศาสตรมหาบัณฑิต (รัฐศาสตร์) จากมหาวิทยาลัยรามคำแหง

การทำงาน
--------

อัครวัฒน์ อัศวเหม เริ่มทำงานการเมืองในพื้นที่จังหวัดสมุทรปราการ โดยการลงสมัครรับเลือกตั้งเป็นสมาชิกสภาจังหวัด (ส.จ.) หลายสมัย และรับเลือกเป็นนายกองค์การบริหารส่วนจังหวัดสมุทรปราการ ในปี 2546 ซึ่งเป็นการเลือกโดยอ้อม

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 อัครวัฒน์ อัศวเหม ลงสมัครรับเลือกตั้งเป็นครั้งแรกในนามพรรคมหาชน แต่ไม่ได้รับเลือกตั้ง ต่อมาปี 2554 ได้ลงสมัครรับเลือกตั้งอีกครั้งในนามพรรคมาตุภูมิ แต่แพ้อรุณลักษณ์ กิจเลิศไพโรจน์ จากพรรคเพื่อไทย หลังจากนั้นได้รับแต่งตั้งเป็นรองนายกองค์การบริหารส่วนจังหวัดสมุทรปราการ และเคยปฏิบัติหน้าที่แทนนายกองค์การบริหารส่วนจังหวัด (ชนม์สวัสดิ์ อัศวเหม)

อัครวัฒน์ อัศวเหม เคยได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงการคลัง กระทั่งในปี 2562 เขาได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ และได้รับเลือกตั้งเป็นสมาชิกสภาผู้แทนราษฎรสมัยแรก

เครื่องราชอิสริยาภรณ์
---------------------

* พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
* พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)

อ้างอิง
-------

1. 1 2 3  สภาผู้แทนราษฎร
2. ↑  "อัครวัฒน์" เปิดสัมมนาบริหารจัดการบำบัดน้ำเสียชุมชนฯ มุ่งนำวิทยาศาสตร์เทคโนโลยีแก้ปัญหา
3. 1 2  ใครคือทายาทการเมืองตระกูล"อัศวเหม"รุ่นต่อไป
4. ↑  สถาบันพระปกเกล้า. **ฐานข้อมูลการเลือกตั้งนายก อบจ.**. นนทบุรี:สถาบันพระปกเกล้า. 2547
5. ↑  "ตระกูลอัศวเหม" ซบ "พปชร."
6. ↑  ‘2 พี่น้องอัศวเหม’ลุยตลาดแนะนำตัว ขายฝันเป็นรัฐบาลแก้ปัญหา‘แผ่นดินทรุด-น้ำท่วม’
7. ↑  ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๘, ๒๐ พฤศจิกายน ๒๕๖๖
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๙ ตอนพิเศษ ๑ ข หน้า ๕, ๑๔ กุมภาพันธ์ ๒๕๖๕
สำหรับวิทยาการคอมพิวเตอร์ ดูที่ ข้อมูล (คอมพิวเตอร์)
**ข้อมูล** คือค่าของตัวแปรในเชิงคุณภาพหรือเชิงปริมาณ ที่อยู่ในความควบคุมของกลุ่มของสิ่งต่าง ๆ ข้อมูลในเรื่องการคอมพิวเตอร์ (หรือการประมวลผลข้อมูล) จะแสดงแทนด้วยโครงสร้างอย่างหนึ่ง ซึ่งมักจะเป็นโครงสร้างตาราง (แทนด้วยแถวและหลัก) โครงสร้างต้นไม้ (กลุ่มของจุดต่อที่มีความสัมพันธ์แบบพ่อลูก) หรือโครงสร้างกราฟ (กลุ่มของจุดต่อที่เชื่อมระหว่างกัน) ข้อมูลโดยปกติเป็นผลจากการวัดและสามารถทำให้เห็นได้โดยใช้กราฟหรือรูปภาพ ข้อมูลในฐานะมโนทัศน์นามธรรมอันหนึ่ง อาจมองได้ว่าเป็นระดับต่ำที่สุดของภาวะนามธรรมที่สืบทอดเป็นสารสนเทศและความรู้ *ข้อมูลดิบ* หรือ *ข้อมูลที่ยังไม่ประมวลผล* เป็นศัพท์อีกคำหนึ่งที่เกี่ยวข้อง หมายถึงการรวบรวมจำนวนและอักขระต่าง ๆ ซึ่งมักจะเกิดขึ้นตามปกติในการประมวลผลข้อมูลเป็นระยะ และ *ข้อมูลที่ประมวลผลแล้ว* จากระยะหนึ่งอาจถือว่าเป็น *ข้อมูลดิบ* ของระยะถัดไปก็ได้ ข้อมูลสนามหมายถึงข้อมูลดิบที่รวบรวมมาจากสภาพแวดล้อม ณ แหล่งกำเนิด ที่ไม่อยู่ในการควบคุม ข้อมูลเชิงทดลองหมายถึงข้อมูลที่สร้างขึ้นภายในสภาพแวดล้อมของการค้นคว้าทางวิทยาศาสตร์โดยการสังเกตและการบันเกย์

เกย์มากๆ

ศัพท์คำว่าข้อมูล สารสนเทศ และความรู้ บ่อยครั้งถูกใช้แทนมโนทัศน์ที่ทับซ้อนกัน ระดับของภาวะนามธรรมคือความแตกต่างหลักที่จะนำมาพิจารณา ข้อมูลคือระดับของภาวะนามธรรมต่ำที่สุด สารสนเทศอยู่ในระดับถัดไป และสุดท้ายความรู้คือระดับสูงที่สุดในสามสิ่งนี้ 
ข้อมูลโดยตัวมันเองนั้นไม่มีความหมายอะไร เมื่อข้อมูลกลายเป็นสารสนเทศ มันจะต้องถูกตีความและมีความหมายเกิดขึ้น ตัวอย่างเช่น ความสูงของยอดเขาเอเวอเรสต์โดยทั่วไปถือว่าเป็นข้อมูล หนังสือเกี่ยวกับลักษณะภูมิประเทศของยอดเขาเอเวอเรสต์ก็อาจถือว่าเป็นสารสนเทศ และรายงานเกี่ยวกับสารสนเทศเชิงปฏิบัติ เรื่องเส้นทางที่ดีที่สุดในการปีนยอดเขาเอเวอเรสต์ก็เรียกได้ว่าเป็นความรู้

เบย์นอนเป็นเกย์-เดวีส์ใช้มโนทัศน์ของป้ายเพื่อแยกแยะระหว่างข้อมูลกับสารสนเทศ กล่าวคือ ข้อมูลคือสัญลักษณ์ต่าง ๆ ในขณะที่สารสนเทศจะเกิดขึ้นเมื่อสัญลักษณ์เหล่านั้นใช้อ้างถึงบางสิ่งบางอย

1. ↑  
Akash Mitra (2011). "Classifying data for successful modeling".
ทำเนียบรัฐสภา
**ทำเนียบรัฐสภา** (โรมาเนีย: *Palatul Parlamentului*) บ้างเรียก **ทำเนียบสาธารณรัฐ** (*Casa Republicii*) หรือ **ทำเนียบประชาชน** (*Casa Poporului*) เป็นอาคารรัฐสภาของประเทศโรมาเนีย ตั้งอยู่บนเนินในกรุงบูคาเรสต์ ปัจจุบันเป็นที่ตั้งของสภาผู้แทนราษฎร วุฒิสภา และพิพิธภัณฑ์ศิลปะร่วมสมัยแห่งชาติ

เหตุการณ์แผ่นดินไหวครั้งใหญ่โรมาเนียเมื่อปี 1977 ส่งผลให้บ้านเรือนเสียหายมากมาย อย่างไรก็ตาม ประธานาธิบดีนีกอลาเอ ชาวูเชสกู ผู้เผด็จการคอมมิวนิสต์แห่งโรมาเนีย เห็นวิกฤตดังกล่าวเป็นโอกาสที่จะรื้อย้ายบ้านเรือนนับหมื่นหลัง เพื่อก่อสร้างบูคาเรสต์ให้มีความสวยงามดั่งเช่นเมืองหลวงชั้นนำของยุโรป 

ชาวูเชสกูเลือกเนินสูงกลางเมืองเป็นสถานที่ก่อสร้างทำเนียบรัฐสภา แม้ว่าเนินแห่งนี้เดิมมีบ้านเรือนหนาแน่นอยู่แล้ว แต่เขาก็สั่งให้รื้อย้ายบ้านเรือนทั้งหมดออกจากพื้นที่อย่างไม่แยแส มีการเปิดประกวดแบบทำเนียบรัฐสภาและมีผู้ส่งเข้าประกวดมากมาย เขามีความประทับใจในหออักษรมหาประชาชนซึ่งตั้งอยู่หน้าจัตุรัสคิม อิล-ซ็อง ในกรุงเปียงยางของเกาหลีเหนือ แต่ปรับงานสถาปัตยกรรมให้เป็นแบบคลาสสิกใหม่

ทำเนียบรัฐสภาขณะก่อสร้าง ค.ศ. 1986
ทำเนียบรัฐสภาเริ่มก่อสร้างในปี 1984 แต่ชาวูเชสกูไม่มีชีวิตอยู่จนถึงวันที่มันสร้างเสร็จ เขาถูกโค่นล้มในปี 1989 และถูกยิงประหารชีวิต ภายหลังการล่มสลายของระบอบคอมมิวนิสต์ในโรมาเนีย รัฐบาลชุดใหม่ตัดสินใจก่อสร้างโครงการนี้ต่อเพื่อไม่ให้งบประมาณที่เบิกจ่ายแล้วเกิดความสูญเปล่า

ทำเนียบรัฐสภาสร้างเสร็จในปี 1997 มีทั้งหมดสิบสี่ชั้น (สี่ชั้นใต้ดินและสิบชั้นบนดิน) มีความสูง 84 เมตร พื้นที่ใช้สอยรวม 365,000 ตารางเมตร มีปริมาตรรวม 2.55 ล้านลูกบาศก์เมตร และมีน้ำหนักประมาณ 4.1 ล้านตัน ทำให้อาคารนี้กลายเป็นอาคารรัฐสภาที่มีขนาดใหญ่ที่สุดของโลกตั้งแต่สร้างเสร็จ ก่อนที่จะเสียอันดับให้แก่สัปปายะสภาสถานของประเทศไทยในปี 2021

อ้างอิง
-------

1. ↑  "Senatul a adoptat legea privind infiintarea Muzeului Totalitarismului Comunist. Academia Romana va intocmi si un raport de condamnare a comunismului". *HotNews.ro*. 22 September 2015.
2. ↑  "Romania comes to terms with monument to communism 30 years after Ceaușescu's death". *the Guardian* (ภาษาอังกฤษ). 2019-12-22. สืบค้นเมื่อ 2021-12-19.
3. ↑  "Palace of Parliament - Bucharest International Conference Centre". *Palace of Parliament - Bucharest International Conference Centre*. สืบค้นเมื่อ 2021-12-19.[*ลิงก์เสีย*]
**กวินนาถ ตาคีย์** (ชื่อเล่น **นู้ด**; เกิด 28 เมษายน พ.ศ. 2534) เป็นอดีตสมาชิกสภาผู้แทนราษฎรจังหวัดชลบุรี สังกัดพรรคพลังท้องถิ่นไท

ประวัติ
-------

กวินนาถ เกิดเมื่อวันที่ 28 เมษายน พ.ศ. 2534 เป็นบุตรของนายวรศักดิ์ อาดัม และนางสาวนวพรรณ ตาคีย์ สำเร็จการศึกษาปริญญาตรี จากหลักสูตรนิติศาสตรบัณฑิต จากคณะนิติศาสตร์ มหาวิทยาลัยศรีปทุม

การทำงาน
--------

กวินนาถ เคยประกอบอาชีพทนายความมาก่อน โดยปี 2558 เป็นเสมียนทนายความ บริษัท เอส.เอส อินเตอร์ลอว์ จำกัด ต่อมาในปี 2559 เธอได้เป็นทนายความของบริษัท จากนั้นในปี 2560 เธอได้เป็นทนายความ บริษัท ลีกัล สเตทแอนด์คอนซัลแตนท์ จำกัด ส่วนปี 2561-2562 เป็นทนายความ บริษัท จาสติก้า ลอว์ แอนด์ บิสซิเนส จำกัด

งานการเมือง
-----------

กวินนาถ เริ่มเข้าสู่เส้นทางการเมือง โดยได้ลงสมัครเป็นสมาชิกสภาผู้แทนราษฎรจังหวัดชลบุรี เขต 7 ในนามพรรคอนาคตใหม่ โดยได้คะแนน 31,247 คะแนน ชนะนายปรเมศวร์ งามพิเชษฐ์ จากพรรคพลังประชารัฐ ซึ่งได้คะแนนไปเพียง 28,001 คะแนน และเป็น 1 ใน 4 ของสมาชิกสภาผู้แทนราษฎรกลุ่มผู้มีความหลากหลายทางเพศ ที่สังกัดพรรคอนาคตใหม่

### สมาชิกสภาผู้แทนราษฎร

กวินนาถ ตาคีย์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชลบุรี สังกัดพรรคอนาคตใหม่ → พรรคพลังท้องถิ่นไท

### การโหวตสวนทางกับมติของพรรค

ในวันที่ 4 ธันวาคม 2562 การประชุมสภาผู้แทนราษฎร ครั้งที่ 10 การพิจารณาให้สภาผู้แทนราษฎรตั้งคณะกรรมาธิการวิสามัญเพื่อศึกษาผลกระทบจากการกระทำ ประกาศและคำสั่งของ คสช. และการใช้อำนาจของหัวหน้า คสช. ตามมาตรา 44 ต่อจากการประชุมครั้งที่ 9 กวินนาถได้ร่วมอยู่เป็นองค์ประชุมให้รัฐบาล สวนทางกับมติของพรรคที่ประท้วงด้วยการเดินออก (วอล์ค-เอาต์)

ต่อมาในวันที่ 16 ธันวาคม 2562 ที่ประชุมใหญ่วิสามัญพรรคอนาคตใหม่ มีมติขับกวินนาถพ้นจากสมาชิกภาพพรรคอนาคตใหม่ เนื่องจากกวินนาถได้เคยสวนทางกับมติของพรรค โดยมีคะแนนเสียง 250 ต่อ 5 ซึ่งเป็นมติเอกฉันท์ในการขับออกจากสมาชิกพรรคอนาคตใหม่ ซึ่งปัจจุบันหลังจากถูกขับไล่ออกจากพรรคอนาคตใหม่ก็ได้ย้ายไปสังกัดพรรคพลังท้องถิ่นไท

เครื่องราชอิสริยาภรณ์
---------------------

* พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)

อ้างอิง
-------

1. ↑  "ประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบแบ่งเขตเลือกตั้ง" (PDF). *ราชกิจจานุเบกษา*. 7 พฤษภาคม 2562. สืบค้นเมื่อ 2019-10-12.
2. ↑  บัญชีแสดงรายการทรัพย์สินและหนี้สินของนางสาวกวินนาถ ตาคีย์[*ลิงก์เสีย*]
3. ↑  ประวัตินางสาวกวินนาถ ตาคีย์, ระบบบริหารจัดการสารสนเทศด้านทรัพยากรบุคคล สำนักงานเลขาธิการสภาผู้แทนราษฎร (2562)
4. ↑  ปูมหลังชีวิต "กวินนาถ" เผยเหตุผลโหวตสวน โดนตราหน้าทรยศ ถูกแฉยับช่วงหาเสียง
5. ↑  ด่วน! อนาคตใหม่ ไม่เก็บไว้ ขับ 4 ส.ส.งูเห่าพ้นพรรค หลังโหวตสวนซ้ำซาก
6. ↑  ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๖, ๒๐ พฤศจิกายน ๒๕๖๖
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๒, ๒๒ มกราคม ๒๕๖๔
**พายุไต้ฝุ่นเบส** (อังกฤษ: Typhoon Bess) เป็นพายุที่สร้างความเสียหายอย่างมากต่อประเทศญี่ปุ่น โดยเฉพาะในช่วงต้นเดือนสิงหาคม 2525 โดยเป็นพายุโซนร้อนที่สิบเอ็ด, พายุไต้ฝุ่นที่หก, และซุปเปอร์ไต้ฝุ่นครั้งแรกของฤดูพายุไต้ฝุ่นแปซิฟิก พ.ศ. 2525, พายุมีการก่อตัวขึ้นในวันที่ 21 กรกฎาคม สองวันต่อมาได้เพิ่มระดับความรุนแรงขึ้นเป็นพายุโซนร้อนและเริ่มทวีความรุนแรงขึ้น พายุเบสได้ถึงระดับของพายุไต้ฝุ่นเมื่อวันที่ 24 กรกฎาคม ก่อนที่จะหันไปทางตะวันตกเฉียงใต้เพียงช่วงเวลาสั้นๆ หลังจากนั้นได้เปลี่ยนทิศเป็นทิศตะวันตกเฉียงเหนือ จากนั้นพายุได้เข้าสู่ช่วงของการทวีกำลังแรงขึ้นอย่างรวดเร็วและเมื่อวันที่ 28 กรกฎาคมถึงระดับความเร็วลมสูงสุดที่ 230 กม./ชม. (145 ไมล์ต่อชั่วโมง) หลังจากนั้นได้หันไปทางทิศเหนือ พายุไต้ฝุ่นเบสเริ่มอ่อนตัวลงเนื่องจากสภาพที่ไม่เอื้ออำนวย วันที่ 1 สิงหาคม ไต้ฝุ่นเบสลดระดับเป็นพายุโซนร้อน หลังจากนั้นไม่นานพายุได้เข้าปะทะทางตะวันออกเฉียงใต้ของประเทศญี่ปุ่นและในวันที่ 2 สิงหาคมได้รวมกับหย่อมความกดอากาศต่ำเหนือทะเลญี่ปุ่น

แผนที่แสดงเส้นทางและความรุนแรงของพายุตามมาตราเฮอริเคนแซฟเฟอร์–ซิมป์สัน
พายุไต้ฝุ่นเบสเคลื่อนตัดผ่านระยะทาง 400 กม. (250 ไมล์) ซึ่งรวมถึงพื้นที่ที่มีประชากรมากที่สุดของญี่ปุ่น พายุไต้ฝุ่นเบสได้สร้างความเสียหาย 591,600 ล้านเยน (2.38 พันล้านเหรียญสหรัฐ) นี่รวมถึงความเสียหายและการเสียชีวิต 95 ราย นอกจากนี้มีคนได้รับบาดเจ็บ 119 ราย คนสี่คนเสียชีวิตเนื่องจากแผ่นดินถล่ม ในขณะที่อีกสองคนถูกฝังทั้งเป็น แผ่นดินถล่มหลายครั้งทำให้มีผู้ที่ถูกฝังอยู่ราว 2,000 ราย รวมถึงเด็ก 1,500 ราย และบ้าน 43 หลังถูกทำลายและบ้านเรือน 17,000 หลังถูกน้ำท่วม ถนนทั้งหมด 59 สายไม่สามารถใช้งานได้ สะพาน 42 แห่งถูกทำลายและเกิดแผ่นดินถล่ม 785 แห่ง รางรถไฟ 15 แห่งพังทลายเนื่องจากฝนตกหนัก นอกจากนี้พื้นที่การเกษตร 2,857 เอเคอร์ถูกน้ำท่วม สะพาน 101 แห่งถูกพังลงและถนนได้รับความเสียหายกว่า 1,000 แห่ง เรือสองลำจมลง ประชาชนราว 25,000 รายต้องย้ายถิ่นฐาน หลังจากพายุสงบลง ตำรวจและนักดับเพลิง 2,100 ราย ขุดผ่านซากปรักหักพังเพื่อช่วยเหลือผู้คน ด้วยเหตุนี้ชื่อ "เบส" จึงถูกถอนออกจากรายชื่อพายุ

อ้างอิง
-------

1. ↑
บทความนี้เกี่ยวกับซิงเกิ้ลของดิอิมพอสซิเบิ้ล สำหรับภาพยนตร์ ดูที่ ชื่นรัก (ภาพยนตร์)
สำหรับความหมายอื่น ดูที่ ชื่นรัก (แก้ความกำกวม)

**ชื่นรัก** คือเพลงของวงดิอิมพอสซิเบิ้ล โดยเป็นเพลงที่ใช้ประกอบในภาพยนตร์เรื่องโทน ที่ออกฉายเมื่อปี พ.ศ. 2513 แต่งเนื้อร้องโดยรัก รักพงษ์ และใช้ทำนองเพลง *Scarborough Fair* ของวงไซมอน แอนด์ การ์ฟังเกล

จากความสำเร็จของภาพยนตร์เรื่องนี้ ทำให้เพลงประกอบในภาพยนตร์เป็นที่นิยมอย่างมาก จนทางค่ายหนังได้ออกอัลบั้มเพลงประกอบภาพยนตร์โทนขึ้น โดยถือเป็นอัลบั้มที่มีผลงานเพลงของวงดิอิมพอสซิเบิ้ลปรากฏอยู่เป็นครั้งแรก 

เพลงชื่นรัก ถือเป็นเพลงแรกที่สร้างชื่อเสียงให้กับวง ดิอิมพอสซิเบิ้ล จนเป็นที่รู้จัก และมีการนำกลับมาขับร้องใหม่โดยศิลปินอื่นๆอีกเป็นจำนวนมาก

ที่มาของเพลง
------------

เพลงชื่นรัก เป็นเพลงที่แต่งเนื้อร้องขึ้นโดย รัก รักพงษ์ (ปัจจุบัน รัก รักพงษ์ เป็นนักบวชผู้ก่อตั้งสำนักสันติอโศก) โดยใช้ทำนองเพลง *Scarborough Fair* ของวงไซมอน แอนด์ การ์ฟังเกล และเรียบเรียงเสียงประสานโดยปราจีน ทรงเผ่า

เดิมที *Scarborough Fair* เป็นบทกวีโบราณของประเทศอังกฤษ ซึ่งได้มีการนำมาบรรเลงเป็นบทเพลงในหลายรูปแบบจากศิลปินหลายคน ต่อมาวง ไซมอน แอนด์ การ์ฟังเกล ได้ดัดแปลงเนื้อหาและบรรเลงออกมาใหม่ในรูปแบบเพลงโฟล์คที่ใช้ *ดอเรียน โหมด* ก่อนจะออกเผยแพร่ในปี พ.ศ. 2509 ซึ่งนับว่าเป็นหนึ่งในเพลงที่ประสบความสำเร็จมากที่สุดของวง 

เมื่อวง ดิ อิมพอสซิเบิ้ล ได้รับการติดต่อให้ทำเพลงประกอบภาพยนตร์เรื่องโทน ที่จะออกฉายในปี พ.ศ. 2513 รัก รักพงษ์ นักแต่งเพลงในสมัยนั้นจึงได้นำเพลง Scarborough Fair เวอร์ชันที่ได้รับความนิยมของ ไซมอน แอนด์ การ์ฟังเกล มาแต่งเนื้อร้องภาษาไทย และใช้ชื่อเพลงว่า ชื่นรัก โดยมีปราจีน ทรงเผ่าสมาชิกของวงเป็นผู้เรียบเรียงเสียงประสาน 

เพลง ชื่นรัก ที่บรรเลงโดยดิ อิมพอสซิเบิ้ล ยังคงใช้การเล่นกีตาร์ใน ดอเรียน โหมด เหมือนกับทำนองเพลงต้นฉบับ แต่ได้เพิ่มการเป่าฟลูตเข้าไปในท่อนอินโทร ขับร้องโดยเศรษฐา ศิระฉายา และบันทึกลงแผ่นเสียงครั้งแรกในอัลบั้มเพลงประกอบภาพยนตร์โทน

เพลงนี้จัดเป็นเพลงที่ได้รับความนิยมอย่างสูงเพลงหนึ่งของวงดิ อิมพอสซิเบิ้ล ต่อมามีการนำมาขับร้องใหม่จากศิลปินอื่นๆอีกหลายครั้งนกจากนี้เพลงชื่นรักยังโด่งดังมากถึงขั้นที่ หม่อมเจ้าทิพยฉัตร ฉัตรไชย หรือ **ท่านทิพย์** ได้นำมาสร้างเป็นภาพยนตร์ชื่อชื่นรักออกฉายเมื่อ พ.ศ. 2522 นำแสดงโดย เศรษฐา ศิระฉายา ซึ่งเป็นต้นฉบับของเพลงนี้และ อรัญญา นามวงศ์ โดยภาพยนตร์เรื่องนี้ยังส่งผลให้ทั้งคู่ได้เป็นคู่ชีวิตกันจริง ๆ ในเวลาถัดจากนั้นไม่นาน

การนำมาขับร้องโดยศิลปินอื่น
---------------------------

* กิตติคุณ เชียรสงค์
* นันทิดา แก้วบัวสาย
* สุรชัย จันทิมาธร
* ไก่ พรรณิภา
* ร็อกอำพัน
* เทียรี่ เมฆวัฒนา
* ตวงสิทธิ์ เรียมจินดา
**มือปืน** (อังกฤษ: Gunman) เป็นภาพยนตร์ไทยแนวอาชญากรรม ออกฉายเมื่อวันที่ 1 กรกฎาคม พ.ศ. 2526 กำกับโดยหม่อมเจ้าชาตรีเฉลิม ยุคล นำแสดงโดยสรพงศ์ ชาตรี แสดงเป็นมือปืนขาเป๋ชื่อจ่าสมหมาย

ภาพยนตร์เรื่อง มือปืน ได้รับการขึ้นทะเบียนเป็นมรดกภาพยนตร์ของชาติ ครั้งที่ 7 โดยคว้ารางวัลตุ๊กตาทองไปถึง 5 ตัวมากที่สุดในปีนั้นคือ ผู้แสดงนำชายยอดเยี่ยม, บทภาพยนตร์ยอดเยี่ยม, ตัดต่อลำดับภาพยอดเยี่ยม, บันทึกเสียงยอดเยี่ยม และ ดนตรีประกอบยอดเยี่ยม และสุพรรณหงส์ทองคำ 4 ตัว คือ ผู้แสดงนำชายยอดเยี่ยม, บทภาพยนตร์ยอดเยี่ยม, ถ่ายภาพยอดเยี่ยม และบันทึกเสียงยอดเยี่ยม นอกจากนี้ภาพยนตร์เรื่อง มือปืน ยังเป็น 1 ใน 100 ภาพยนตร์ไทยที่คนไทยควรดู

นักแสดง
-------

* สรพงศ์ ชาตรี รับบท จ่าสมหมาย ม่วงทรัพย์

อดีตหน่วยรบพิเศษในสงครามเวียดนามและทหารผ่านศึกในสงครามกลางเมืองลาวที่ผันตัวมาเป็นมือปืนรับจ้างเพื่อเลี้ยงดูลูกชายคนเดียวและน้องเมียของเขา

งานสร้าง
--------

ฉากเปิดถ่ายทำโดยหม่อมเจ้าชาตรีเฉลิม ยุคล ด้วยพระองค์เอง ซึ่งใช้กล้องมือถือถ่ายขณะขี่มอเตอร์ไซค์ ถ่ายทำเสร็จใน 3 เทค "หลังจาก 3 เทค ฉันจะไม่ทำอีก มันค่อนข้างเสี่ยง เมื่อคุณลงจากมอเตอร์ไซค์ คุณต้องเดินเข้าไปในร้านกาแฟ ยิงชายคนนั้นแล้วเดินกลับ กลับไปที่มอเตอร์ไซค์โดยที่ตาของคุณอยู่ที่ช่องมองภาพ คุณต้องดึงโฟกัสเองทั้งหมด" พระองค์บอกกับผู้สัมภาษณ์ โธมัส ริชาร์ดสัน ในปี 2536 หรือ 10 ปีหลังจากภาพยนตร์เรื่องนี้ออกฉาย

อ้างอิง
-------

1. ↑  มือปืน
2. ↑  Richardson, Thomas (1993). "Interview with Chatrichalerm Yukol". Cornell University. คลังข้อมูลเก่าเก็บจากแหล่งเดิมเมื่อ 2004-10-30. สืบค้นเมื่อ 2007-07-18.

| * ด
* ค
* ก
ผลงานโดย หม่อมเจ้าชาตรีเฉลิม ยุคล |
| --- |
| กำกับภาพยนตร์ | 
* มันมากับความมืด (2514)
* เขาชื่อกานต์ (2516)
* เทพธิดาโรงแรม (2517)
* ความรักครั้งสุดท้าย (2517)
* ผมไม่อยากเป็นพันโท (2518)
* นางแบบมหาภัย (2518)
* เทวดาเดินดิน (2519)
* รักคุณเข้าแล้ว (2520)
* ทองพูน โคกโพ ราษฎรเต็มขั้น (2520)
* กาม (2521)
* อุกาฟ้าเหลือง (2523)
* ถ้าเธอยังมีรัก (2524)
* มือปืน (2526)
* อิสรภาพของทองพูน โคกโพ (2527)
* ครูสมศรี (2529)
* คนเลี้ยงช้าง (2533)
* น้องเมีย (2533)
* มือปืน 2 สาละวิน (2536)
* เฮโรอีน (2537)
* เสียดาย (2537)
* เสียดาย 2 (2539)
* กล่อง (2541)
* สุริโยไท (2544)
* ความรักครั้งสุดท้าย (2546)
* ตำนานสมเด็จพระนเรศวรมหาราช (2550–2558)
	+ องค์ประกันหงสา
	+ ประกาศอิสรภาพ
	+ ยุทธนาวี
	+ ศึกนันทบุเรง
	+ ยุทธหัตถี
	+ อวสานหงสา
* พันท้ายนรสิงห์ (2558–2559)

 |  |
| อำนวยการสร้าง | 
* คืนบาป พรหมพิราม (2546)
* โหมโรง (2547)

 |
ซาชิมิ (ด้านหน้า)
**ซาชิมิ** (ญี่ปุ่น: 刺身) เป็นอาหารญี่ปุ่นแบบประณีตชนิดหนึ่ง ประกอบด้วยเนื้อสัตว์หรือเนื้อปลาดิบสด แล่ให้เป็นชิ้น ๆ และมักกินพร้อมกับซอสถั่วเหลือง

ต้นกำเนิด
---------

คำว่า *ซาชิมิ* หมายถึง "ร่างกายที่ถูกเจาะ" กล่าวคือ 刺身 = *ซาชิมิ* ซึ่ง 刺し = *ซาชิ* (เจาะ, ทิ่มแทง) และ 身 = *มิ* (ร่างกาย เนื้อสัตว์) คำนี้มีใช้ตั้งแต่ยุคมูโรมาจิ และเป็นไปได้ว่าได้รับการบัญญัติขึ้นเมื่อคำว่า 切る = คิรุ (ตัด) ซึ่งเป็นขั้นตอนการทำอาหารถูกมองว่าอัปมงคลเกินไปสำหรับบุคคลที่ไม่ใช่ซามูไร คำนี้อาจแผลงมาจากการฝึกแทงหางและครีบปลาให้เป็นแผ่นบาง ๆ ในการระบุชนิดของปลาที่กำลังกิน[]

ชื่อนี้มีความเป็นไปได้อีกอย่างว่ามาจากการจับปลาด้วยวิธีดั้งเดิม โดยปลา "ระดับซาชิมิ" จะถูกจับโดยใช้เบ็ดมือ ทันทีที่ปลาถูกจับได้ สมองของมันจะถูกแทงด้วยของมีคม จากนั้นปลาจะถูกนำไปวางบนน้ำแข็ง การใช้ของมีคมนี้เรียกว่า อิเกจิเมะ (Ike jime) และการที่ปลาตายทันทีหมายความว่าเนื้อปลาประกอบด้วยกรดแล็กติกปริมาณเล็กน้อย แสดงว่าปลาจะยังสดหากวางบนน้ำแข็งเป็นเวลา 10 วัน โดยไม่เปลี่ยนเป็นสีขาวหรือเสีย[]

ชาวต่างชาติ (ที่ไม่ใช่ชาวญี่ปุ่น) หลายคนใช้คำว่าซาชิมิและซูชิในความหมายเดียวกัน แต่อาหารทั้งสองชนิดมีความแตกต่างกัน ซูชิคืออาหารจานใด ๆ ที่ทำด้วยข้าวญี่ปุ่นผสมน้ำส้มสายชู และแม้ว่าปลาดิบหรือซาชิมิจะเป็นวัตถุดิบอย่างหนึ่งของซูชิดั้งเดิม แต่ซูชิหลายชนิดก็โปะหน้าด้วยอาหารทะเลที่ปรุงสุกแล้ว และอีกหลายชนิดก็ไม่ได้โปะหน้าด้วยอาหารทะเลเลย

อ้างอิง
-------

1. ↑  "sashimi Meaning in the Cambridge English Dictionary". *dictionary.cambridge.org*. เก็บจากแหล่งเดิมเมื่อ 20 August 2018. สืบค้นเมื่อ 20 August 2018.
2. ↑  "What is the difference between Sushi vs Sashimi". *pogogi.com* (ภาษาอังกฤษ). 20 February 2014. คลังข้อมูลเก่าเก็บจากแหล่งเดิมเมื่อ 2019-04-07. สืบค้นเมื่อ 17 May 2019.

แหล่งข้อมูลอื่น
---------------


ตำราอาหารของวิกิตำรามีสูตรอาหารเกี่ยวกับ

* ***ซาชิมิ***


วิกิมีเดียคอมมอนส์มีสื่อที่เกี่ยวข้องกับ **ซาชิมิ**

* Gordenker, Alice (28 November 2015). "Why Do We Need a Little Bit on the Side?". So What the Heck Is That (column). *Japan Times*. On the garnishes for sashimi.

|  |  |
| --- | --- |
| ฐานข้อมูลการควบคุมรายการหลักฐาน: ประจำชาติ แก้ไขสิ่งนี้ที่วิกิสนเทศ | 
* ญี่ปุ่น

 |
**พรเพ็ญ บุญศิริวัฒนกุล** (เกิด 25 ธันวาคม พ.ศ. 2498) สมาชิกสภาผู้แทนราษฎรจังหวัดชัยภูมิ เขต 6 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย

ประวัติ
-------

นางพรเพ็ญ บุญศิริวัฒนกุล เกิดเมื่อวันที่ 25 ธันวาคม พ.ศ. 2498 เป็นบุตรีของ จ.ส.อ.สำราญ และนางเมี้ยน เพ็ชรมณี มีพี่น้อง 2 คน สำเร็จการศึกษาวิทยาศาสตร์บัณฑิต สาขาพยาบาล มหาวิทยาลัยขอนแก่น สมรสกับ นายแพทย์ชัยนันท์ มีบุตร 3 คน มีบุตร 1 คน ธิดา 2 คน

งานการเมือง
-----------

อดีตเป็นพยาบาลวิชาชีพโรงพยาบาลภูเขียว พ.ศ. 2544 ลงสมัครรับเลือกตั้งสมาชิกสภาผู้แทนราษฎร สังกัดพรรคความหวังใหม่ แต่ไม่ได้รับเลือก โดยพ่ายแพ้ให้กับนายเจริญ จรรย์โกมล จากพรรคไทยรักไทย ต่อมา พ.ศ. 2549 ลงสมัครรับเลือกตั้งเป็นสมาชิกวุฒิสภาจังหวัดชัยภูมิ และได้รับการเลือกตั้ง แต่มีการปฏิวัติเสียก่อน จึงยังไม่ได้ทำหน้าที่ หลังจากนั้นระหว่างปี พ.ศ. 2552 - 2554 นางพรเพ็ญดำรงตำแหน่งรองนายกเทศมนตรีตำบลภูเขียว อำเภอภูเขียว

พ.ศ. 2554 นางพรเพ็ญลงสมัครรับเลือกตั้งเป็นสมาชิกสภาผู้แทนราษฎรจังหวัดชัยภูมิอีกครั้ง ในนามพรรคเพื่อไทย และได้รับการเลือกตั้ง โดยเอาชนะนายเชวงศักดิ์ เร่งไพบูลย์วงษ์ อดีต ส.ส. จากพรรคชาติไทยพัฒนาเมื่อรับราชการการเมือง ได้ดำรงตำแหน่งเป็นรองประธานคณะกรรมาธิการ ศิลปะและวัฒนธรรม คนที่หนึ่งชุดที่๒๔ ตามมติประชุมกรรมธิการครั้งที่๗๔ วันพุธที่๑๓ พฤศจิกายน ๒๕๕๖

พ.ศ.2566 ในการเลือกตั้งครั้งที่ผ่านมา นางพรเพ็ญ สังกัดพรรคเพื่อไทย ฝ่ายแพ้ให้กับนายเชวงศักดิ์ เร่งไพบูลย์วงษ์ อดีตส.ส.ชัยภูมิ ครั้งนี้มาในสังกัดพรรคภูมิใจไทย โดยคะแนนทิ้งห่างกันกว่าหมื่นคะแนน

### สมาชิกสภาผู้แทนราษฎร

พรเพ็ญ บุญศิริวัฒนกุล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดชัยภูมิ สังกัดพรรคเพื่อไทย
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชัยภูมิ สังกัดพรรคเพื่อไทย

เครื่องราชอิสริยาภรณ์
---------------------

* พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  เจาะสนามเลือกตั้งอีสาน"พท.ชัยภูมิระส่ำหลบเขตชนปชป.ปรับทัพวางตัวผู้สมัครยังไม่ลงตัว"[*ลิงก์เสีย*]
2. ↑  ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
3. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔

แหล่งข้อมูลอื่น
---------------

* นางพรเพ็ญ บุญศิริวัฒนกุล เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
* บัญชีแสดงรายการทรัพย์สินและหนี้สินของนางพรเพ็ญ บุญศิริวัฒนกุล[*ลิงก์เสีย*], สำนักงานคณะกรรมการป้องกันและปราบปรามการทุจริตแห่งชาติ
* ข้อมูลนักการเมือง (นางพรเพ็ญ บุญศิริวัฒนกุล), ศูนย์ข้อมูลนักการเมือง
รูปร่างโมเลกุลของน้ำ แสดงมุมระหว่างพันธะ 104.5° ซึ่งห่างออกไปจากมุนในอุดมคติของ sp3 ที่ประมาณ 109.5°
ในวิชาเคมี กฎของเบนต์ (อังกฤษ: Bent's rule) อธิบายความสัมพันธ์ระหว่างออร์บิทัลไฮบริไดเซชันของอะตอมแกนกลางในโมเลกุลกับอิเล็กโทรเนกาติวิตีของหมู่แทนที่ กฎของเบนต์ได้รับการนำเสนอโดยเฮนรี เอ. เบนต์ ว่า:

> สมบัติ s เชิงอะตอมจะอยู่รวมกันมากในออร์บิทัลที่หันไปทางหมู่แทนที่มีสภาพไฟฟ้าเป็นบวก  
> Atomic s character concentrates in orbitals directed toward electropositive substituents.
> 
> 

กฎของเบนต์ได้รับการเสนอให้ใช้แทนทฤษฎีการผลักกันของคู่อิเล็กตรอนวงเวเลนซ์สำหรับการอธิบายโครงสร้างโมเลกุลของสารประกอบอย่างง่ายเนื่องจากมีผลการทดลองสนับสนุนและสอดคล้องกับทฤษฎีสมัยใหม่อื่น สำหรับอะตอมในคาบด้านล่างของตารางธาตุ มีผู้เสนอต่อจากเบนต์ว่าแนวโน้มของออร์บิทัลไฮบริไดเซชันของพันธะที่อะตอมกลางมีกับหมู่แทนที่จะขึ้นอยู่กับค่าสภาพไฟฟ้าลบและขนาดของออร์บิทัลของหมู่แทนที่

อ้างอิง
-------

1. ↑  Weinhold, F.; Landis, C. L. (2005), *Valency and Bonding: A Natural Donor-Acceptor Perspective* (1st ed.), Cambridge: Cambridge University Press, ISBN 978-0-521-83128-4
2. 1 2  Bent, H. A. (1961), "An appraisal of valence-bond structures and hybridization in compounds of the first-row elements", *Chem. Rev.*, **61** (3): 275–311, doi:10.1021/cr60211a005
3. ↑   Alabugin, I. V.; Bresch, S.; Manoharan, M. (2014). "Hybridization Trends for Main Group Elements and Expanding the Bent's Rule Beyond Carbon: More than Electronegativity". *J. Phys. Chem. A*. **118** (20): 3663–3677. doi:10.1021/jp502472u. PMID 24773162.
**วัดลาดหวาย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเพรียง อำเภอบางบ่อ จังหวัดสมุทรปราการ มีที่ดินตั้งวัดเนื้อที่ 8 ไร่ 2 งาน อาณาเขต ทิศเหนือยาว 35 วา ติดต่อกับที่เอกชน ทิศใต้ยาว 15 วา ติดต่อกับคลองทิศตะวันออกยาว 40 วา ติดต่อกับคลองพ่อเฒ่า ทิศตะวันตกติดต่อกับคลอง

วัดลาดหวายสร้างเมื่อ พ.ศ. 2455 โดยมีนายกรุดและนางแหยม แดงน้อยเป็นผู้ถวายที่ดินและร่วมกับชาวบ้านสร้างวัดขึ้นมา ได้รับพระราชทานวิสุงคามสีมาเมื่อวันที่ 2 กันยายน พ.ศ. 2501 เขตวิสุงคามสีมากว้าง 24 เมตร ยาว 24 เมตร ทางวัดได้ให้ทางราชการอาศัยศาลาการเปรียญเปิดสอนโรงเรียนประชาบาลเริ่มในปี พ.ศ. 2482

อาคารเสนาสนะ ได้แก่ อุโบสถใหม่สร้างแทนอุโบสถหลังเก่า ลักษณะทรงไทยจัตุรมุข กุฏิสงฆ์จำนวน 9 หลังส่วนมากเป็นอาคารไม้ ทรงไทยโบราณ หอสวดมนต์สร้างเมื่อ พ.ศ. 2519 ศาลาการเปรียญ 2 ชั้นจำนวน 1 หลัง ศาลาบำเพ็ญกุศลจำนวน 1 หลัง เมรุสร้างเมื่อ พ.ศ. 2532 จำนวน 1 หลัง หอระฆังจำนวน 1 หลัง และศาลาท่าน้ำจำนวน 3 หลัง

รายนามเจ้าอาวาส
---------------

* อาจารย์ม่วง อินดี พ.ศ. 2477–2488
* อาจารย์นาค พ.ศ. 2488–2496
* อาจารย์แจ่ม พ.ศ. 2496–2499
* อาจารย์เหรียญ อคฺคญาโณ พ.ศ. 2499–2513
* พระมหาภุชงค์ ปญฺญาธโร พ.ศ. 2513–2521
* พระอธิการสุพรรณ อินฺทโชโต พ.ศ. 2521–2530
* พระอธิการทิพย์ พ.ศ. 2530–2536
* พระอธิการเฉลียว พ.ศ. 2537–2543
* พระอธิการทวีป ชุตินฺธโร พ.ศ. 2544–2559
* พระครูสมุทรนันทคุณ (ชานนทร์ อุตฺตโร) พ.ศ. 2560–ปัจจุบัน

อ้างอิง
-------

1. ↑  "วัดลาดหวาย". ศูนย์ข้อมูลกลางทางวัฒนธรรม.
2. ↑  "วัดลาดหวาย". องค์การบริหารส่วนตำบลบางเพรียง.
**เพลย์บอย** (อังกฤษ: playboy) เป็นคนที่มีนิสัยเจ้าชู้ โดยดูง่ายๆจากการที่ไม่ชอบใส่ชุดชั้นใน มีความเป็นเด็กสูง เอาแต่ใจ เถียงเก่ง และชอบมองว่าคนอื่นเจ้าชู้ นี่คือลักษณะนิสัยของเพลย์บอย หรือคนเจ้าชู้นั่นเอง แถมคนประเภทนี้ ยังเอาใจยาก ส่วนใหญ่จะเป็นเด็กมัธยมต้น

พัฒนาการของคำ
-------------

แต่เดิม คำดังกล่าวเคยถูกใช้ในคริสต์ศตวรรษที่ 18 หมายถึง เด็กชายผู้ซึ่งแสดงในโรงละคร และในภายหลังได้ปรากฏในพจนานุกรมฉบับออกซฟอร์ด ค.ศ. 1828 โดยจำกัดความไว้ว่า บุคคลผู้ซึ่งมีเงินและออกไปหาความสุขให้กับตนเอง ในตอนปลายคริสต์ศตวรรษที่ 19 มันยังสามารถบอกความหมายเป็นนัยถึง "นักการพนัน" และ "นักดนตรี" ได้ด้วย ใน ค.ศ. 1907 ละครตลกของ เจ.เอ็ม. ซิงก์ เดอะเพลย์บอยออฟเดอะเวสเทิร์นเวิลด์ คำดังกล่าวได้รับความเข้าใจว่าเป็นการอธิบายลักษณะของคนเจ้าชู้ ตามข้อมูลของชอว์น เลวี คำดังกล่าวได้รับความหมายเต็มของมันในช่วงระหว่างสองสงครามโลกและในช่วงหลังสงครามโลกครั้งที่สองยุติใหม่ ๆ การท่องเที่ยวข้ามทวีปหลังสงครามทำให้เพลย์บอยพบกันที่ไนท์คลับนานาชาติและ "สวนสนุก" ที่มีชื่อเสียง อย่างเช่น รีเวียราหรือปาล์มบีช ที่ซึ่งพวกเขาถูกติดตามโดยปาปารัซซี ผู้ซึ่งจัดหาข้อมูลลงในแท็บลอยด์ให้กับผู้อ่านที่กระตือรือร้น การพิชิตทางเพศของพวกเขาเป็นสิ่งที่ร่ำรวย สวยงามและมีชื่อเสียง ใน ค.ศ. 1953 ฮิวจ์ เฮฟเนอร์ ได้จับกระแสและก่อตั้งนิตยสารเพลย์บอยขึ้น

การเสื่อมถอย
------------

ด้วยเฟมินิสต์ การท่องเที่ยวแบบคณะใหญ่ และการขยายตัวของ "วัฒนธรรมสันทนาการ" ทำให้บทบาทของเพลย์บอยเสื่อมถอยลง ในหมู่คนจำนวนน้อยที่เป็นที่รู้จักกันในช่วงทศวรรษหลังว่าเป็นเพลย์บอย โดดี อัลฟาเยด์ เป็นที่รู้จักกันมากเมื่อเขาสามารถพิชิตหัวใจของไดอานา เจ้าหญิงแห่งเวลส์ได้

เชิงอรรถ
--------

1. 1 2  Levy S. p. 117
2. 1 2  Schultz, Ole (February 13, 2003). "Riviera-Nichtstuer - Geschichte der Playboys" (ภาษาเยอรมัน). Deutschlandradio Kultur. คลังข้อมูลเก่าเก็บจากแหล่งเดิมเมื่อ 2013-02-10. สืบค้นเมื่อ December 20, 2010.
3. ↑   Levy S. p. 118
4. ↑  Peretti, Jaques (January 11, 2009). "Death of a Playboy". The Guardian. สืบค้นเมื่อ December 20, 2010.

อ้างอิง
-------

Levy, Shawn Anthony (2005), *The Last Playboy: The High Life of Porfirio Rubirosa*, New York City, New York: Fourth Estate, ISBN 978-0-00-717059-3.

แหล่งข้อมูลอื่น
---------------

* Sandra Ballentine's 2001 Time line of rakes and playboys
**สหราชอาณาจักรโปรตุเกส บราซิล และอัลการ์วึ** (United Kingdom of Portugal, Brazil and the Algarves) เป็นราชาธิปไตยแบบพหุทวีป (pluricontinental) ได้สถาปนาขึ้นโดยการยกระดับอาณานิคมของโปรตุเกสคือ รัฐบราซิล ให้เป็นราชอาณาจักรและโดยสหภาพร่วมกันของราชอาณาจักรบราซิลและราชอาณาจักรโปรตุเกสและราชอาณาจักรอัลการ์วึเป็นการสถาปนารัฐเดี่ยวที่รวมสามราชอาณาจักรเข้าด้วยกัน

สหราชอาณาจักรโปรตุเกส บราซิล และแอลการ์ฟได้มีการสถาปนาขึ้นในปีพ.ศ. 2358 จากการย้ายราชสำนักโปรตุเกสไปที่บราซิลและยังคงมีอยู่ประมาณหนึ่งปีหลังจากการเสด็จกลับของราชสำนักไปยังยุโรป ได้ถูกยุบโดยพฤตินัยในปีพ.ศ. 2365 เมื่อบราซิลประกาศอิสรภาพ การยุบสหราชอาณาจักรได้รับการยอมรับจากโปรตุเกสและโดยนิตินัยอย่างเป็นทางการในปีพ.ศ. 2368 เมื่อโปรตุเกสยอมรับเอกราชของจักรวรรดิบราซิล

ในช่วงระยะเวลาการดำรงอยู่ของสหราชอาณาจักรโปรตุเกส บราซิล และแอลการ์ฟนั้นไม่สอดคล้องกับทั้งหมดของจักรวรรดิโปรตุเกส สหราชอาณาจักรค่อนข้างเป็นมหานครข้ามมหาสมุทรที่ซึ่งควบคุมจักรวรรดิอาณานิคมของโปรตุเกส ด้วยการครอบครองโพ้นทะเลในแอฟริกาและเอเชีย

ดังนั้นจากมุมมองของบราซิล การยกระดับสถานะขึ้นเป็นราชอาณาจักรและการสถาปนาสหราชอาณาจักรแสดงการเปลี่ยนสถานะจากอาณานิคมมาเป็นสมาชิกที่เท่าเทียมแห่งสหภาพทางการเมือง ในจุดเริ่มต้นของการปฏิวัติเสรีนิยม พ.ศ. 2363ในโปรตุเกส ได้มีความพยายามประนีประนอมในการปกครองตนเองและแม้แต่ของเป็นเอกภาพของบราซิลนำมาสู่การสิ้นสุดลงของสหราชอาณาจักรนี้

อ้างอิง
-------

* Brazil history เก็บถาวร 2006-01-08 ที่ เวย์แบ็กแมชชีน
* Colonial flags of Brazil
***ดิโอลด์แมนแอนด์เดอะซี*** (อังกฤษ: The Old Man and the Sea; รัสเซีย: Старик и море) เป็นภาพยนตร์สั้นแอนิเมชันสีน้ำมันบนแผ่นแก้ว (paint-on-glass-animated) ในปี พ.ศ.2542 กำกับโดยอะเลคซันดร์ เปตรอฟ ผู้สร้างแอนิเมชันชาวรัสเซีย สร้างจากนวนิยายในชื่อเดียวกันหรือชื่อไทย "เฒ่าผจญทะเล" ของเออร์เนสต์ เฮมิงเวย์ ภาพยนตร์นี้ได้รับรางวัลหลายรางวัล รวมถึงรางวัลออสการ์สาขาภาพยนตร์สั้นแอนิเมชัน การทำภาพยนตร์นี้ใช้พื้นที่ในเมืองมอนทรีออล โดยสองปีครึ่งหลังของการทำภาพยนตร์นั้น ได้รับเงินทุนจากบริษัทจากประเทศรัสเซีย แคนาดา และญี่ปุ่น โดยเสียงภาษาฝรั่งเศสและอังกฤษถูกปล่อยออกมาพร้อมกัน และยังเป็นภาพยนตร์แอนิเมชันเรื่องแรกที่เผยแพร่ในระบบไอแมกซ์

พล็อต
-----

ภาพยนตร์นั้นอ้างอิงตามแบบต้นฉบับนวนิยาย แต่ดำเนินเรื่องในเวลาที่แตกต่าง โดยเริ่มด้วยความฝันของชายชราชื่อซานเตียโก ที่ฝันเกี่ยวกับความทรงจำในวัยเด็กที่อยู่บนเสากระโดงของเรือและ ความฝันเรื่องของสิงโตบนบริเวณชายฝั่ง

หลังจากที่เขาตื่น เราก็พบว่าชายชราผู้นี้จับปลาไม่ได้เลยมากว่า 84 วันแล้ว ยิ่งร้ายถึงขนาด "มาโนลิน" เด็กฝึกงานของเขา ถูกผู้ปกครองห้ามลงเรือจับปลาด้วย และให้ไปหาคนที่จับปลาดีกว่ามาสอนเขาใหม่แทน แต่เด็กน้อยก็ยังมีความเชื่อมั่นในตัวซานเตียโก ในตอนเช้า มาโนลินเข้าปลุกชายชราในกระท่อม เขาตื่นขึ้นและพามาโนลินเดินออกไปบริเวณชายฝั่ง พร้อมบอกว่าจะออกไปจับปลาในอ่าว โดยยืนยันว่าจะไปคนเดียว

รูปแบบศิลปะ
-----------

สไตล์ภาพยนตร์มีการออกแบบตัวละครให้มีความโรแมนติกและสมจริงตามเอกลักษณ์ของผู้กำกับ โดยฉากส่วนใหญ่ทั้งส่วนของผู้คนและสัตว์มีรูปแบบที่สมจริงมาก มีการตีความฉากในอุดมคติของตัวผู้กำกับออกมา เช่น ซานเตียโกฝันว่าได้แหวกว่ายไปในท้องทะเลและบนท้องฟ้ากับฝูงปลากระโทง

รางวัล
------

* 1999 - Cinanima: "Grand Prize"
* 1999 - Japan Media Arts Festival: "Grand Prize" (Animation)
* 1999 - Montréal World Film Festival: Nominated for "First Prize (Short Films)"
* 2000 - Academy Award for Animated Short Film
* 2000 - Annecy International Animated Film Festival: "Audience Award", "Grand Prix for Best Animated Short Film"
* 2000 - รางวัลแบฟตา: เสนอชื่อเข้าชิง "Best Animated Short Film"
* 2000 - Buster International Children's Film Festival: "Politiken's Short Film Award"
* 2000 - Genie Awards: เสนอชื่อเข้าชิง "Best Animated Short Film"
* 2000 - Jutra Awards: "Jutra" in the category "Best Animated Film"
* 2000 - Mainichi Film Concours: "Ofuji Noburo Award"
* 2000 - Saint Petersburg *Message to Man* International Film Festival: "Special Jury Prize" ในหมวด "International Competition"
* 2000 - Zagreb World Festival of Animated Films: "First Prize" ใน "Category C - 15 Min. to 30 Min."
* 2001 - Burbank International Children's Film Festival: "Director's Gold Award"
* 2001 - San Diego International Film Festival: "Festival Award" ในหมวด "Best Animation"
สุภิญญา จันสุตะ หรือเจ๊ไฝ
บรรยากาศภายในร้าน
**ร้านเจ๊ไฝ** เป็นร้านอาหารริมทาง ตั้งอยู่ริมถนนมหาไชย ใกล้ทางแยกสำราญราษฎร์ (ประตูผี) แขวงสำราญราษฎร์ เขตพระนคร กรุงเทพมหานคร มีชื่อเสียงจากเป็นร้านอาหารริมทางแห่งแรกของโลกที่ได้ 1 ดาวจากมิชลินไกด์

ลักษณะ
------

ร้านเจ๊ไฝมีลักษณะเป็นอาคารพาณิชย์หรือห้องแถว ตั้งอยู่ริมถนนมหาไชย แขวงสำราญราษฎร์ เขตพระนคร กรุงเทพมหานคร เปิดวันจันทร์ถึงเสาร์ เวลา 13.30–01.30 น. ขายอาหารตามสั่ง ใช้เตาถ่านประกอบอาหาร มีรายการเด่นได้แก่ ไข่เจียวปู ปูผัดผงกะหรี่ และโจ๊กแห้ง มีกำหนดราคาตั้งแต่อาหารทั่วไป 200 บาทถึงราดหน้าเป๋าฮื้อ 10,000 บาท ส่วนไข่เจียวปูซึ่งเป็นเอกลักษณ์ของร้าน ตั้งราคาไว้ระหว่าง 800 ถึง 1,500 บาท สาเหตุที่กำหนดราคาสูงเนื่องจากใช้วัตถุดิบคุณภาพดี ในร้านมีโต๊ะ 10 โต๊ะ ในระยะแรกไม่รับจองโต๊ะล่วงหน้า แต่ต่อมาได้เปิดให้จองโต๊ะได้ผ่านอีเมล และมีบริการจัดส่งอาหารถึงบ้าน

ประวัติ
-------

ร้านเจ๊ไฝเป็นร้านสืบทอดกิจการมาจากรุ่นพ่อ อายุกว่า 70 ปี เจ้าของร้านคนปัจจุบันคือ สุภิญญา จันสุตะ หรือเปีย (เกิด พ.ศ. 2488) เรียนจบชั้นประถมศึกษาปีที่ 4 แล้วไปเรียนต่อด้านการตัดเสื้อ แต่หลังจบก็ไม่ประสบความสำเร็จ ต่อมาจึงช่วยครอบครัวทำร้านก๋วยเตี๋ยวและหันมาเปิดร้านอาหารของตนเองตามลำดับ ปัจจุบันยังเป็นแม่ครัวในร้านของตนอยู่

ดาวมิชลิน
---------

วันที่ 6 ธันวาคม 2560 มีการเปิดตัว "มิชลิน ไกด์ กรุงเทพฯ" ฉบับปฐมฤกษ์ ซึ่งเป็นหนังสือนำเที่ยวของบริษัทผู้ผลิตยางรถยนต์ มิชลิน ซึ่งมีการมอบรางวัลมิชลิน 1 ดาวแก่ร้านเจ๊ไฝ โดย 1 ดาวหมายถึง "ถ้าร้านอยู่ในเส้นทาง สมควรแวะกิน" เป็นร้านอาหารคุณภาพสูง ผู้ประเมินเป็นชาวไทยที่ผ่านการอบรมหลักเกณฑ์ของมิชลิน โดยไม่เปิดเผยตัวตนและจ่ายค่าอาหารเอง การให้ดาวมีเกณฑ์พิจารณาจากคุณภาพของวัตถุดิบ ความชำนาญและเทคนิคการประกอบอาหาร ลักษณะเฉพาะของเชฟที่สื่อผ่านอาหารที่ปรุงขึ้น ความคุ้มค่า และความคงเส้นคงวาของคุณภาพอาหารและรสชาติ มิชลินจะมีการทบทวนการจัดอันดับซ้ำทุก 5 ปี

การให้ดาวมิชลินดังกล่าวเป็นส่วนหนึ่งของการสำรวจของมิชลินที่ทำสัญญากับการท่องเที่ยวแห่งประเทศไทย (ททท.) โดยคณะรัฐมนตรีอนุมัติงบประมาณให้ 144 ล้านบาท

มีข้อวิจารณ์ว่า เหตุใดร้านทิพย์สมัย ประตูผี ที่อยู่ใกล้กันและมีลูกค้าเป็นจำนวนมากไม่ได้รับดาวมิชลิน ได้เพียงรางวัลบีบกูร์ม็องหรือร้านอาหารที่ดีเป็นพิเศษในราคาย่อมเยา

อ้างอิง
-------

1. 1 2 3 4  ‘เจ๊ไฝ ประตูผี’ คว้า1ดาวมิชลิน สตรีทฟู้ดในเมืองไทย ควรค่าแก่การหยุดชิม. ไทยรัฐ. สืบค้น 5-2-61.
2. 1 2  เขาเป็นใคร? 10 รู้จัก 'เจ๊ไฝ' สตรีทฟู้ดหนึ่งเดียวคว้าดาวมิชลินเมืองไทย! ไทยรัฐ. สืบค้น 5-2-61.
3. 1 2 3 4  มิชลินสตาร์ เจ๊ไฝ และไข่เจียวปู. ไทยรัฐ. สืบค้น 5-2-61.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ร้านเจ๊ไฝ**

* เจ๊ไฝ – มิชลิน ไกด์ Bangkok
* แผนที่และภาพถ่ายทางอากาศของ ร้านเจ๊ไฝ
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°45′09″N 100°30′17″E﻿ / ﻿13.752581°N 100.504766°E﻿ / 13.752581; 100.504766
Markup
------

ลักษณะชนิดของมาร์กอัป ใน 

* markupสำหรับ การมี sอธิบายจุดประสงค์ ของข้อมูล ตัวอย่างเช่น

```
<h2>ฟุตบอล</h2>

```

กำหนดให้เบราว์เซอร์คำนวณ "ฟุตบอล" เป็นลักษณะของหัวข้ออันดับที่ 2 มาร์กอัปโครงหลัก โดยปกติไม่ได้กำหนดลักษณะการแสดงผล แต่อย่างไรก็ตาม ทางเบราว์เซอร์กำหนดการแสดงผลมาตรฐานของมาร์กอัป โดยปกติจะแสดงผลในลักษณะที่ตัวอักษรขนาดใหญ่ และมีความหนา การกำหนดลักษณะสามารถทำได้ในส่วนของ Cascading Style Sheets (CSS)
* มาร์กอัปสำหรับ **การแสดงผล** อธิบายการแสดงผลของ ข้อความโดยไม่ได้มีความหมายอื่นในทางโครงสร้าง ตัวอย่างเช่น

```
<b>ตัวหนา</b> <i>ตัวเอียง</i> <u>ขีดเส้นใต้</u>

```

กำหนดให้คำว่า "ตัวหนา" แสดงผลในลักษณะ**ตัวหนา** เช่นเดียวกับการแสดงผลใน *ตัวเอียง* หรือ ขีดเส้นใต้
* มาร์กอัป**ไฮเปอร์เท็กซท์** อธิบายการเชื่อมโยงระหว่าง ส่วนหนึ่งของข้อมูลไปยังอีกส่วนหนึ่งของข้อมูล ไม่ว่าจะถูกจัดเก็บในแฟ้มข้อมูลเดียวกันหรือไม่ก็ตาม ตัวอย่างเช่น

กำหนดให้การแสดงผล เว็บไซต์วิกิพีเดีย เป็น ไฮเปอร์ลิงก์ ไปที่ URL ที่กำหนดไว้

การพัฒนาเว็บเพจแนวใหม่ด้วยมาร์กอัป <div>
----------------------------------------

เนื่องจากข้อจำกัดของ HTML ทำให้ผู้ใช้แนวทางเก่าใช้แท็ก Table ในการจัดโครงสร้างของเนื้อหา ในปัจจุบัน ได้มีแนวทางใหม่ในการใช้แท็ก div ร่วมกับ การกำหนด CSS ในการจัดโครงสร้างของเนื้อหา ตามแบบฉบับการทำงานของบริษัทแมโครมีเดีย ซึ่งทำให้เราสามารถออกนอกกรอบและสามารถจัดเอกสารได้ง่าย และรวดเร็วกว่า อีกด้วย

ตัวอักษรเลื่อน
--------------

* โค้ดนี้จะทำให้ตัวอักษรเลื่อนไปทางซ้ายได้
* 

```
<marquee>ตัวอักษรเลื่อน</marquee>

```

อ้างอิง
-------
**วันเรือดำน้ำ** ตรงกับวันที่ 4 กันยายน ของทุกปี

วันที่ 4 กันยายน ของทุกปี บรรดาทหารเรือที่เคยประจำการในเรือดำน้ำ ได้ถือเอาวันนี้เป็นวันที่ระลึกเรือดำน้ำ สืบเนื่องจากเมื่อ 4 กันยายน พ.ศ. 2480 เรือดำน้ำ 2 ลำ จากจำนวน 4 ลำ ซึ่งสั่งต่อจาก บริษัทมิตซูบิชิ ประเทศญี่ปุ่น คือ **เรือหลวงมัจฉานุ** และ **เรือหลวงวิรุณ** ได้สร้างแล้วเสร็จ ทางบริษัทพร้อมที่จะส่งมอบให้แก่ราชนาวีไทย ดังนั้น ทหารที่ถูกจัดให้อยู่ประจำเรือทั้งสองลำนี้ ได้กระทำพิธีรับมอบและลงประจำเรือตั้งแต่นั้นเป็นต้นมา ถึงแม้กองทัพเรือจะปลดระวางประจำการเรือดำน้ำชุดนี้ไปแล้วก็ตาม แต่ในอดีตนั้น เรือดำน้ำเหล่านี้ได้เป็นเขี้ยวเล็บที่เสริมสร้างนาวิกานุภาพของไทยให้เข้มแข็ง จนเป็นที่กล่าวขานและได้รับใช้ชาติอย่างสมบูรณ์ ในกรณีพิพาทกับฝรั่งเศสและในสงครามมหาเอเชียบูรพา จนกระทั่งสงครามสงบ เรือดำน้ำทั้งหมดได้ปลดระวางประจำการไปเมื่อ 30 พฤศจิกายน พ.ศ. 2494 รวมเวลารับใช้กองทัพเรือเป็นเวลา 12 ปีเศษ เรื่องเรือดำน้ำ จึงได้กลายเป็น "อดีต" ไปแล้ว เหลือเพียงแต่เรื่องราวที่อยู่ในความทรงจำของ "นักดำเรือดำน้ำ" ในยุคนั้นอีกเพียงไม่กี่คนเท่านั้น

**กองทัพเรือ** ได้จัดงานวันเรือดำน้ำขึ้นเป็นประจำทุกปี โดยมีวัตถุประสงค์เพื่อให้สมาชิก อดีตทหารเรือ ที่เคยเป็นนักดำเรือดำน้ำ กลุ่มชมรมเรือดำน้ำ และนายทหารประจำการที่เคยศึกษาวิชาเรือดำน้ำยุคใหม่ได้พบปะสังสรรค์ แลกเปลี่ยนความรู้ซึ่งกันและกัน รวมทั้งได้ร่วมทำบุญเพื่ออุทิศส่วนกุศลให้กับนักดำเรือดำน้ำไทยในอดีตที่ล่วงลับไปแล้ว

ดูเพิ่ม
-------

* กองทัพเรือไทย

อ้างอิง
-------

1. ↑  สำนักงานเลขานุการกองทัพเรือ
**ลิซาด้อน** (ญี่ปุ่น: Lizardon; โรมาจิ: *リザードン*; ทับศัพท์: Rizadon) หรือชื่อภาษาอังกฤษคือ **ชาริซาร์ด** (อังกฤษ: Charizard) เป็นสายพันธุ์โปเกมอนสายพันธุ์หนึ่งในแฟรนไชส์*โปเกมอน*ของนินเทนโดและเกมฟรีก สร้างโดยเค็ง ซูงิโมริ ลิซาด้อนปรากฏครั้งแรกในเกมโปเกมอน เรด และ กรีน และภาคถัดมา ต่อมาปรากฏในสินค้าต่าง ๆ เกมภาคพิเศษ และการปรับประยุกต์ให้เป็นการ์ตูนและสิ่งพิมพ์ของแฟรนไชส์ ชินอิชิโร มิกิ นักแสดงที่เคยพากย์เสียงโคจิโร่ หรือเจมส์ ในอนิเมะภาษาญี่ปุ่นภาคแรก พากย์เสียงให้ลิซาด้อนทั้งในภาษาอังกฤษและภาษาญี่ปุ่น ลิซาด้อนเป็นโปเกมอนคล้ายมังกร ตัวสีส้ม วิวัฒนาการจากลิซาโดะ ซึ่งวิวัฒนาการจากฮิโตะคาเงะอีกต่อหนึ่ง ลิซาด้อนมีร่างเมก้าสองร่าง ได้แก่ ลิซาด้อนเอกซ์ และลิซาด้อนวาย

ลิซาด้อนปรากฏในซีรีส์อนิเมะโปเกมอนร่วมกับตัวละครหลัก ซาโตชิ หรือแอช แคตชัม ภาพลิซาด้อนยังปรากฏในปกมังงะ *โปเกมอนแอดเวนเชอส์* เป็นโปเกมอนของบลู หนึ่งในตัวละครหลักของเรื่อง นอกจากนี้ เรดก็ยังเป็นเจ้าของลิซาด้อนอีกหนึ่งตัว ในอนิเมะโปเกมอนออริจินส์ เขาได้มาจากศาสตรจารย์ออคิดส์ตั้งแต่ยังเป็นฮิโตะคาเงะ ลิซาดงได้รับการตอบรับอย่างดีจากสื่อ เว็บไซต์เกมส์เรดาร์ บรรยายว่าเป็น "หนึ่งในโปเกมอนที่เจ๋งที่สุด" ลิซาด้อนเป็นตุ๊กตาสัญลักษณ์ของเกมโปเกมอนภาคเรด และไฟร์เรด และปรากฏที่หน้ากล่องเกม*โปเกมอนสเตเดียม* *โปเกมอนเรนเจอร์* *โปเกมอนมิสเตอรีดันเจียน: เรดเรสคิวทีม* และ*โปเกมอนมิสเตอรีดันเจียน: เอกซ์โพลเรอส์ออฟสกาย*

แหล่งข้อมูลอื่น
---------------

* ลิซาด้อน ใน bulbagarden วิกิโปเกมอน

| * ด
* ค
* ก
สายพันธุ์โปเกมอน |
| --- |
| รุ่นที่ 1 | 
* ฟุชิงิดาเนะ
* ฟุชิงิโซ
* ฟุชิงิบานะ
* ฮิโตคาเงะ
* ลิซาร์โดะ
* ลิซาร์ดอน
* เซนิกาเมะ
* คาเมล
* คาเม็กซ์
* คาเตอร์ปี
* ทรานเซล
* บัตเตอร์ฟรี
* อาร์บ็อก
* พิคาชู
* ไรชู
* พูริน
* เนียส
* โคดัก
* เก็งกา
* บิริริดามา
* มาตาโดกัซ
* ลัคกี
* บาร์เรียด
* รูจูลา
* คอยคิง
* เกียราดอส
* ลาพลาซ
* เมตามอน
* อีวุย
* คาบิกอน
* มิวทู
* มิว
* MissingNo. (glitch)

 | The official Pokémon series logo |
| รุ่นที่ 2 | 
* พิชู
* อูปา
* อันโนน
* โซนานส์
* ลูเกีย
* เซเลบี

 |
| รุ่นที่ 3 | 
* คิโมริ
* อาเกฮันท์
* โดคุเคล
* เซอไนท์
* พราเซิล
* ไมนัน
* ซาโบเนีย
* ฮาบูเนค
* ชิรีน

 |
| รุ่นที่ 4 | 
* ฮิโกซารุ
* พาจิริซึ
* มาเนเน
* กาเบรียส
* ลูคาริโอ
* มัสคิปปา
* เมกะยันมา
* กิราติน่า
* อาร์เซอุส

 |
| รุ่นที่ 5 | 
* โคโรโมริ
* เดธมาส
* เอมอนกา
* แชนเดลา

 |
| รุ่นที่ 6 | 
* เก็คโคกะ
* มาอีกะ
* เดเด็นเนะ
* เคลฟฟี
* พัมพ์จิน

 |
| รุ่นที่ 7 | 
* อชิมาริ
* โทเกะเดมารุ
* มิมิคคิว

 |
| รุ่นที่ 8 | 
* เมซซอน
* วูลู
* โมรุเปโกะ

 |
| รุ่นที่ 9 | 
* เนียวฮะ
* เดคานุจัง

 |
| 
* หมวดหมู่ หมวดหมู่

 |
**ระเบิดมือ ไทป์ 97** (九七式手榴弾 Kyūnana-shiki Teryūdan) เป็นระเบิดมือแบบแตกกระจายแบบมาตรฐานของกองทัพบกจักรวรรดิญี่ปุ่น และกองกำลังยกพลขึ้นบกพิเศษ(SNLF)ของกองทัพเรือจักรวรรดิญี่ปุ่น ในช่วงสงครามจีน-ญี่ปุ่นครั้งที่สองและสงครามโลกครั้งที่สอง.

  

**ประวัติเเละการพัฒนา**

ระเบิดมือชนิดขว้างแบบสังหารบุคคล type-97 ได้รับการพัฒนาต่อมาจาก ระเบิดก่อนหน้านี้อย่าง type-91 ซึ่งเป็นระเบิดใช้งานร่วมกับเครื่องยิงลูกระเบิดอย่าง type-10 และ type-89 ที่เมื่อยิงออกไป จะมีชนวนหน่วงเวลาเอาไว้ ซึ่งจะทำให้ระเบิดมีช่วงหน่วงเวลาที่นานขึ้น ซึ่งมันจะนานกว่าระเบิดมือแบบขว้างปกติทั่วไปมาก เพื่อไม่ให้ระเบิดแตกคาลำกล้องขณะผู้ยิงกำลังทำการยิง และ type-10 ยังมีแรงระเบิดที่ค่อนข้างต่ำ ทำให้มันไม่ค่อยมีประสิทธิภาพ ในการใช้งานในสนามรบที่เพียงพอ และด้วยสาเหตุเหล่านี้เพื่อ แก้ไขและปรับปรุงประสิทธิภาพ  สำนักเทคนิคกองทัพบกจึงได้ทำการพัฒนาออกแบบใหม่ในปี [1936-1937] ระเบิดจะถูกทาสี แดงด้านบนไกล้กับตัวสลักให้เป็นสัญลักษณ์ประจุระเบิด

อ้างอิง
-------

1. ↑   Taki’s Imperial Japanese Army page

1. ↑  "Type 97 Grenade". *WW2DB*.World War II Database